石门怀古寄诸大（九鼎）
石门山中瀑布水，奔流直下青云里。晴日遥看细雨飘，中林近见微风起。谢公当日此山悽，晞发阳阿路不迷。已遣连岩移密竹，还营高馆对回溪。昔贤胜迹今游眺，佳处犹能领其要。我亦沉冥山水人，振衣便可称同调。芳尘瑶席已无存，惟见苕峣双石门。不携江海同车客，何处相期知者论。
主题：怀古
情感：孤独